Diari Oficial de la Generalitat Valenciana


Sumari del DOGV 3080, del 17-09-1997 (1997/10892)

RESOLUCIÓ de 5 de setembre de 1997, del conseller d'Obres Públiques, Urbanisme i Transports, relativa al pla general transitori i urgent del municipi de Dolores.
-----------------------------------------------------------------------------------------------------------------------------------------------------------------

### Dades del document

Número de DOGV
:   3080

Data del DOGV
:   17-09-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10778


Data del document
:   05-09-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 5 de setembre de 1997, del conseller d'Obres Públiques, Urbanisme i Transports, relativa al pla general transitori i urgent del municipi de Dolores.  
Vist l'expedient relatiu al projecte de Pla General Transitori i Urgent del Municipi de Dolores (Alacant), del qual resulten els següents  
Antecedents de fet  
Primer   
El 29 de maig de 1997, aquesta conselleria va acordar sotmetre a informació pública el projecte. La qual cosa es va publicar en el Diari Oficial de la Generalitat Valenciana núm. 3008 de 6 de juny de 1997 i en el periòdic La Verdad d'Alacant el 9 de juny de 1997. Durant el pertinent període d'exposició pública s'han presentat dues al·legacions.  
Segon  
El ple de l'Ajuntament de Dolores, en sessió de 13 d'agost de 1997, va aprovar per unanimitat, el dictamen emés per l'Alcaldia sobre les al·legacions presentades amb una sèrie de suggeriments.  
Tercer  
Els serveis tècnics de la Direcció General d'Urbanisme i Ordenació Territorial d'aquesta conselleria han informat degudament tant les al·legacions particulars com els suggeriments municipals.  
Quart  
El 4 de setembre de 1997, el director general d'Urbanisme i Ordenació Territorial va resoldre: "1. Desestimar les al·legacions formulades per la senyora Milagros Senén Cano i el senyor José María Alonso Bravo pels motius exposats en l'informe tècnic emés al respecte que consta en l'expedient. 2. Incorporar les modificacions derivades de l'acceptació dels suggeriments continguts en el dictamen municipal de 13 d'agost de 1997, adequant les previsions del Pla a la realitat existent. 3. Aprovar provisionalment el Projecte de Pla General Transitori i Urgent del municipi de Dolores. I, proposar al conseller d'Obres Públiques, Urbanisme i Transports la seua aprovació definitiva."  
Fonaments de dret  
Primer  
Respecte del procediment, en el cas present s'han observat les prescripcions legalment establertes per a la tramitació de plans generals d'aquesta índole, que estan constituïdes pels articles 35 a 43 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.  
Segon  
Quant al fons de l'assumpte, constitueix l'objecte d'aquesta resolució, l'aprovació d'un pla general transitori per al municipi de Dolores, el qual ha estat elaborat per aquesta conselleria a instància de la corporació local i a l'empara del Decret 175/1997, de 27 de maig, del Govern Valencià, on es va apreciar "la urgent necessitat de dotar aquest municipi d'un planejament transitori que mantinga la qualitat de l'ordenació, fins l'aprovació d'un nou planejament general, actualment en fase de redacció en seu municipal".  
A aquest propòsit, aquest pla general limita el seu contingut a aquells sectors i determinacions indispensables per a possibilitar el desenvolupament urbanístic ordenat a curt termini, i defineix l'ordenació estructural considerada imprescindible per a dotar de coherència el document com són la classificació de sòl i la identificació dels elements integrants de la xarxa primària de dotacions públiques (infraestructura viària, equipaments comunitaris, parcs públics i espais lliures).  
El projecte s'ajusta a la legislació urbanística i d'ordenació territorial aplicable i, en especial, als següents criteris:  
a) S'ha mantingut l'ordenació detallada i l'ordenació de l'edificació prevista per a sòl urbà en les ordenances urbanístiques de les normes subsidiàries de planejament municipal de Dolores, aprovades el 30 de gener de 1986.  
b) Com a sòl urbanitzable s'han delimitat tres unitats d'execució (dos residencials i una industrial) per a les àrees de límit urbà, que les esmentades normes subsidiàries de planejament classificaven com a urbanes i que manquen de serveis d'urbanització executats, d'acord amb l'article 6 i concordants de la Llei 6/94, Reguladora de l'Activitat Urbanística, de la Generalitat Valenciana.  
c) Per al sòl no urbanitzable s'entén el que estableix la disposició transitòria tercera de la Llei 4/92, sobre el sòl no urbanitzable, de la Generalitat Valenciana.  
Tercer  
Respecte de les al·legacions dels particulars -una es refereix al canvi de classificació d'una parcel·la i l'altra, a l'afecció d'un vial i zona verda- han de ser desestimades d'acord amb l'informe tècnic al qual ens remetem en benefici a la claredat i concisió d'aquesta resolució. En canvi, procedeix estimar els suggeriments formulats per la corporació local de Dolores en el seu dictamen de 22 de juliol de 1997 -ratificat pel ple municipal el 13 d'agost actual-, atés que aquests recullen la realitat actualment existent i, per tant, s'han introduït les rectificacions oportunes per a incorporar aquests suggeriments. Informe d'al·legacions que consta en la documentació definitiva del pla general com a annex I.  
Quart  
El conseller d'Obres Públiques, Urbanisme i Transports és competent per a aprovar definitivament aquest expedient, d'acord amb el que disposa l'article 38.3 de la LRAU en relació amb l'article 6.d) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Cinquè  
En compliment del Decret 175/1997, de 27 de març, del Govern Valencià, es fixa un termini d'un any perquè l'Ajuntament de Dolores eleve a aprovació definitiva el seu nou pla general municipal. Sense perjudici que aquest puga ampliar-se motivadament, per resolució d'aquesta conselleria, en els termes que preveu la Llei Reguladora del Procediment Administratiu Comú.  
Vists els preceptes legals mencionats i altres de concordant i pertinent aplicació, resolc  
Aprovar definitivament el pla general transitori i urgent del municipi de Dolores. Es fixa el termini d'un any perquè l'Ajuntament de Dolores eleve a aprovació definitiva el seu nou pla general municipal.  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana. Aquesta publicació excusa la seua notificació individualitzada.  
Contra aquesta resolució, que posa fi a la via administrativa, es podrà interposar recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta.   
Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest, d'acord amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Tot això, sense perjudici que puga exercitar qualsevol altre recurs que estime oportú.  
València, 5 de setembre de 1997.- El conseller d'Obres Públiques, Urbanisme i Transports: Luis Fernando Cartagena Travesedo.